Ilgʻor iqtisodiyot va pedagogik texnologiyalar
“Ilgʻor iqtisodiyot va pedagogik texnologiyalar” ilmiy elektron jurnali iqtisodiyot va pedagogika yoʻnalishdagi maqolalar va axborotlarni chop etishga ixtisoslashgan. Jurnal O‘zbekiston Respublikasi Oliy attestatsiya komissiyasi Rayosatining 2024-yil 31-iyuldagi 363/5-son qarori bilan iqtisodiyot va pedagogika sohalarida "Dissertatsiyalar asosiy ilmiy natijalarini chop etish tavsiya etilgan ilmiy nashrlar ro‘yxati”ga kiritilgan. Jurnal oʻzbek, rus va ingliz tillarida, 2 oyda bir marotaba chiqariladigan nashrdir. e-ISSN: 3060-4842 Batafsil...
TIJORAT BANKLARI RESURS BAZASINING SAMARADORLIGINI OSHIRISH YO‘LLARI
Mazkur maqolada tijorat banklari resurs bazasining samaradorligini oshirish yo‘llari, uning bank faoliyati barqarorligini ta’minlashdagi iqtisodiy ahamiyati hamda moliyaviy resurslardan foydalanish samaradorligini kuchaytirishdagi roli kompleks tarzda tahlil qilinadi. Tadqiqotda bank resurs bazasining tarkibiy tuzilmasi, uning likvidlikni boshqarish, kreditlash salohiyatini kengaytirish va risklarni minimallashtirishdagi o‘rni nazariy va amaliy jihatdan yoritiladi. Shuningdek, aholi va xo‘jalik yurituvchi subyektlarning bo‘sh pul mablag‘larini bank resurs bazasiga jalb etish mexanizmlarini takomillashtirish, depozit va nodavlat moliyaviy manbalarni diversifikatsiyalash, resurslar qiymatini optimallashtirish hamda banklar o‘rtasida raqobatbardoshlikni oshirish masalalariga alohida e’tibor qaratiladi. Tadqiqot natijalari tijorat banklari resurs bazasi samaradorligini oshirish orqali bank tizimining moliyaviy barqarorligini mustahkamlash va iqtisodiy rivojlanishni qo‘llab-quvvatlash imkoniyatlarini aniqlashga xizmat qiladi.
Mualliflik huquqi (c) 2026 https://creativecommons.org/licenses/by/4.0
SAVDO HUDUDIDA TOVARLARNI JOYLASHTIRISH VA NAMOYISH QILISHNI TASHKIL ETISH
Maqolada savdo hududlarida tovarlarni samarali joylashtirish va namoyish qilishning nazariy va amaliy jihatlari o‘rganilgan. Tovarlarni to‘g’ri joylashtirish va vizual namoyish qilish savdo samaradorligini oshirish, xaridor e’tiborini jalb qilish va xarid qilish faoliyatini rag’batlantirishda muhim rol o‘ynaydi. Tadqiqotda turli chakana savdo korxonalari tajribasi tahlil qilinib, hududni optimallashtirish, tovar kategoriyalarini segmentatsiyalash va ko‘rgazma dizayni, promo materiallar va vizual merchandising usullari orqali sotuvni oshirish bo‘yicha amaliy tavsiyalar berilgan. Maqola chakana savdo menejerlari, sotuv bo‘yicha mutaxassislar va marketing bo‘yicha tadqiqotchilar uchun foydali bo‘lib, zamonaviy savdo hududlarida tovarlarni joylashtirish va namoyish qilish texnologiyalarini samarali qo‘llashga yo‘naltirilgan.
M&A BITIMLARIDA KOMPANIYA QIYMATINI BAHOLASHNING NAZARIY YONDASHUVLARI
Mazkur maqolada qo‘shilish va sotib olish bitimlarida qo‘llaniladigan kompaniya qiymatini baholash modellarining ilmiy-nazariy asoslari tadqiq etiladi. Korporativ integratsiya sharoitida qiymat shakllanishining konseptual jihatlari yoritilib, moliyaviy, boshqaruv va institutsional omillarni qamrab oluvchi kompleks baholash yondashuvining zarurligi asoslab beriladi. Olingan xulosalar M&A jarayonlarida kompaniya qiymatini baholashning metodologik asoslarini mustahkamlashga xizmat qiladi.
ESG SHAFFOFLIGINING XALQARO RAQOBATBARDOSHLIKKA TA’SIRI: OSIYO VA YEVROPA ITTIFOQI BANKLARI BO‘YICHA PANEL TADQIQOT
Ushbu tadqiqot Markaziy Osiyo tijorat banklari orasida ESG (Ekologik, Ijtimoiy va Boshqaruv) hisobot berish sifati bilan xalqaro raqobatbardoshlik o‘rtasidagi bog‘liqlikni Yevropa Ittifoqi (YI) institutlarining moslashtirilgan namunasi bilan solishtirib o‘rganadi. Barqarorlik hisobotlarini tahlil qilish (2018–2024), yangi ESG hisobot berish sifati indeksi (EDQI) hamda 495 ta bank-yil kuzatuvlariga asoslangan panel regressiya analizi kabi aralash usullardan foydalangan holda, Markaziy Osiyo banklarining ekologik, ijtimoiy va boshqaruv sohalaridagi ESG shaffofligi YI mamlakatlari banklariga qaraganda ancha past ekanligi aniqlandi. Ahamiyatlisi, yuqori sifatli ESG hisobot berish chet el investitsiyalarining oqishini, yevrobond chiqarish ehtimolini, chet el mulkdorligini va kredit reytingini sezilarli darajada oshirish bilan mustahkam bog‘langan – bankning asosiy ko‘rsatkichlari va institutsional sifat nazorat qilinganidan keyin ham. Ayniqsa, ESG shaffofligining chegaraviy foydasi Markaziy Osiyoda YIga qaraganda ancha kuchliroq, bu shuni ko‘rsatadiki, bunday axborot kam uchraydigan rivojlanayotgan bozorlarda ishonchli hisobot berish muhim signal beruvchi mexanizm vazifasini bajaradi. Ushbu natijalar Markaziy Osiyo mamlakatlari nazorat organlari va banklari tomonidan moliyaviy integratsiyani va investorlarning ishonchini oshirish maqsadida global ESG hisobot berish standartlarini (masalan, ISSB, TCFD) qabul qilishni qo‘llab-quvvatlaydi.
БУХГАЛТЕРИЯ ҲИСОБИ МЕТОДОЛОГИЯСИНИНГ НАЗАРИЙ МАСАЛАЛАРИ
Мақолада бухгалтерия ҳисоби методологиясининг назарий масалалари ёритилган. “Метод”, “методика”, “методология” тушунчалари борасидаги иқтисодчиларннг илмий ишлари таҳлил қилиниб, тегишли хулосалар қилинган. Шунингдек, молиявий ҳисоботнинг халқаро стандартлари шароитида бухгалтерия ҳисоби методологиясининг ўзига хос жиҳатлари таҳлил қилинган
PEDAGOGLARNING RAQAMLI KOMPETENSIYALARINI RIVOJLANTIRISH ZARURATI
Mazkur maqolada zamonaviy ta’lim tizimida pedagoglarning raqamli kompetensiyalarini rivojlantirishning dolzarbligi, uning ta’lim sifatini oshirishdagi ahamiyati hamda raqamli transformatsiya sharoitida o‘qituvchi faoliyatiga qo‘yilayotgan yangi talablar ilmiy-nazariy jihatdan yoritilgan. Shuningdek, raqamli kompetensiya tushunchasining mohiyati, tarkibiy qismlari, xalqaro tajriba hamda O‘zbekiston ta’lim tizimida ushbu kompetensiyalarni shakllantirish yo‘llari tahlil qilingan. Tadqiqot natijalari pedagoglarning raqamli kompetensiyalarini rivojlantirish ta’lim samaradorligini ta’minlashda muhim omil ekanligini ko‘rsatadi.
КРЕАТИВ, ИННОВАЦИОН ВА АНЪАНАВИЙ ИҚТИСОДИЁТ: ИЖТИМОИЙ-ИҚТИСОДИЙ МУНОСАБАТЛАРНИНГ ҚИЁСИЙ ТАҲЛИЛИ
Мақолада анъанавий, инновацион ва креатив иқтисодий муносабатларнинг моҳияти ва амал қилиш механизмлари қиёсий таҳлил қилинган. Креатив иқтисодиётнинг ижодий фикр, интеллектуал мулк ва рақамли платформаларга таянадиган қиймат яратиш модели ёритилган. Инновацион иқтисодиётда технология ва илмий янгиликлар устуворлиги асосланган. Анъанавий иқтисодиётнинг моддий ресурсларга таянган тартиблари кўрсатилган. Таҳлил натижасида ушбу уч иқтисодий моделни ўзаро уйғун ривожлантириш миллий иқтисодиёт самарадорлигини ошириши қайд этилган
O‘ZBEKISTON MINTAQALARIDA OZIQ-OVQAT SANOATI KORXONALARINING INNOVATSION FAOLLIGI VA HUDUDIY TAQSIMLANISHI
Mazkur maqolada O‘zbekiston mintaqalarida oziq-ovqat sanoati korxonalarining innovatsion faolligi va ularning hududiy taqsimlanish xususiyatlari ilmiy-nazariy hamda amaliy jihatdan tahlil qilinadi. Tadqiqotda oziq-ovqat sanoati milliy iqtisodiyotning strategik tarmog‘i sifatida ko‘rib chiqilib, korxonalarning innovatsion faoliyati hududiy rivojlanish darajasi, ishlab chiqarish infratuzilmasi, institutsional muhit va inson kapitali bilan uzviy bog‘liqlikda baholanadi. Innovatsion faollikning mintaqalar bo‘yicha notekis taqsimlanganligi iqtisodiy samaradorlik, raqobatbardoshlik va qo‘shilgan qiymat yaratish jarayonlariga qanday ta’sir ko‘rsatishi asoslab beriladi. Maqolada hududiy tafovutlarning sabablari ochib berilib, innovatsion faollikni oshirishda mintaqaviy yondashuvning ahamiyati ko‘rsatib o‘tiladi. Tadqiqot natijalari oziq-ovqat sanoatini innovatsion rivojlantirish va hududiy iqtisodiy siyosatni takomillashtirish uchun ilmiy asos bo‘lib xizmat qiladi
BOJXONA MAʼMURCHILIGIDA TRANSPORT LOGISTIKASINI RIVOJLANTIRISHNING USTUVOR YOʻNALISHLARI
Mamlakatimizda olib borilayotgan islohotlar samarasini yanada oshirish, davlat va jamiyat rivojini yangi bosqichga koʻtarish, iqtisodiyotni modernizatsiya qilish, davlatning iqtisodiyotdagi ulushini kamaytirish va tarkibiy oʻzgartirishlarni jadallashtirishga qaratilgan ishlarni izchil davom ettirish maqsadida, 2023-yil 11- sentyabrda Oʻzbekiston Respublikasi Prezidentining “Harakatlar strategiyasidan – Taraqqiyot strategiyasi sari” tamoyiliga asosan “Oʻzbekiston - 2030” strategiyasi toʻgʻrisida”gi Farmoni qabul qilindi. Mazkur farmonning II yoʻnalishi aynan “Barqaror iqtisodiy oʻsish orqali aholi farovonligini taʼminlash”ga qaratilgan. Ushbu maqola Yevropa Ittifoqi granti boʻlgan ORCA HORIZON-MSCA-2023-SE-01 loyihasini qoʻllab-quvvatlash maqsadida nashr etilgan
MAHALLALARDA KICHIK BIZNES VA TADBIRKORLIKNI RIVOJLANTIRISHNING AMALIY JIHATLARI
Mazkur maqolada O‘zbekiston sharoitida mahallalarda tadbirkorlik va hunarmandchilikni rivojlantirishning ustuvor yo‘nalishlari hamda ularni qo‘llab-quvvatlashga qaratilgan amaliy tavsiyalar ilmiy-iqtisodiy jihatdan tahlil qilingan. Tadqiqotda mahalla institutining hududiy iqtisodiy rivojlanishdagi o‘rni, aholi bandligini ta’minlash va mahalliy resurslardan samarali foydalanishdagi ahamiyati asoslab berilgan. Shuningdek, tadbirkorlik muhitini yaxshilash, hunarmandchilik faoliyatini bozor infratuzilmasi bilan integratsiya qilish, moliyaviy qo‘llab-quvvatlash mexanizmlarini takomillashtirish hamda inson kapitalini rivojlantirish masalalariga alohida e’tibor qaratilgan. Maqolada keltirilgan xulosa va takliflar mahalliy darajada kichik biznes va hunarmandchilikni barqaror rivojlantirishga xizmat qilib, davlat va mahalla boshqaruvi organlari faoliyatida amaliy ahamiyat kasb etadi
ТИЖОРАТ БАНКЛАРИДА КРЕДИТЛАШ ФАОЛИЯТИНИНГ ЭКОНОМЕТРИК ТАҲЛИЛИ (“МИКРОКРЕДИТБАНК” АТБ КЎРСАТКИЧЛАРИ АСОСИДА)
Мақолада миллий иқтисодиётда фаолият юритаётган “Микрокредитбанк” АТБнинг соф фоизли даромадларини шаклланишига ушбу банкнинг пассивлар таркибий тузилишининг ўзгариш динамикасининг таъсирининг эконометрик таҳлили амалга оширилган. Хусусан, таҳлилда банкнинг активлар бўйича эҳтимолий йўқотишларни чегиришдан аввалги соф фоизли даромадаи тоъбе ўзгарувчи сифатида олинган ҳолда, мазкур банкнинг бошқа банклар олдидаги мажбуриятлари, депозитлари, кредит ва лизинг операциялари бўйича мажбуриятлари, банк томонидан чиқарилган қимматли қоғозлар, субординар қарз ва бошқа мажбуриятлари ҳамда акционерлик капитали мустақил ўзгарувчилар сифатида танлаб олинган. Таҳлиллар асосида илмий хулосалар шакллантирилган.
СТРАТЕГИК РАҚОБАТБАРДОШЛИК ШАРОИТИДА САВДО ХИЗМАТЛАРИ ТИЗИМИНИ РИВОЖЛАНТИРИШ
Ушбу мақола савдо хизматлари тизимини ривожлантиришнинг моҳияти ва зарурияти, савдо хизматларини ривожлантиришнинг ташкилий-иқтисодий механизмларини такомиллаштириш, савдо корхоналарининг стратегик рақобатбардошлигини таъминлаш ва рақобат стратегияларини шакллантиришнинг назарий ва услубий жиҳатларини ишлаб чиқиш, савдода хизмат кўрсатиш соҳасини яхшилаш йўлларини таклиф қилиш ва хизматлар соҳасининг хусусиятларини ҳисобга олиш масалаларига бағишланган
ИҚТИСОДИЙ ТАРАҚҚИЁТНИ ТАЪМИНЛАШ ЖАРАЁНИДА УМУМИЙ ОВҚАТЛАНИШ ХИЗМАТЛАРИ СОҲАСИ РИВОЖЛАНИШИНИНГ НАЗАРИЙ ЖИҲАТЛАРИ
Мақолада умумий овқатланиш хизматларининг асосий фаолият кўрсаткичлари тизимини баҳолашнинг асосий элементлари умумлаштирилган ва уни баҳолашнинг роли ўрганилиб, савдо ва миллий иқтисодиётни барқарор ривожлантириш платформасини шакллантиришда умумий овқатланиш хизматларини ривожлантиришга эътибор берилган. Умумий овқатланиш корхонаси ўз хусусиятларига кўра муркккаб ижтимоий-иқтисодий тизимларга мансуб эканлиги асосланган
RAQAMLI IQTISODIYOT SHAROITIDA RAQAMLI KOMPETENSIYALARNI SHAKLLANTIRISHDA METAKOGNITIV QOBILIYATLARNING O‘RNI VA AHAMIYATI
Raqamli iqtisodiyot sharoitida ta’lim jarayonida raqamli kompetensiyalarni shakllantirishda metakognitiv qobiliyatlarning o‘rni va ahamiyati hamda ularning ta’lim samaradorligiga ta’sirini baholash zarurati sezilmoqda. Metakognitiv rejalashtirish, monitoring va refleksiya kabi komponentlarning rivojlanishi o‘quvchilarning raqamli texnologiyalardan ongli, tanqidiy va samarali foydalanish darajasini sezilarli oshirishini ko‘rsatdi. Xususan, metakognitiv yondashuvlar joriy etilgan sharoitda raqamli kompetensiyalarning barqaror shakllanishi hamda mustaqil o‘rganish ko‘nikmalarining kuchayishi aniqlandi. Raqamli iqtisodiyot talablariga mos kadrlar tayyorlashda metakognitiv yondashuvlarni ta’limning barcha bosqichlariga integratsiya qilish zarurligi asoslab berildi
ТАШҚИ БАНК АУДИТИДА АУДИТОРЛИК ҲИСОБОТИНИ ТУЗИШ МАСАЛАЛАРИ
Ушбу мақолада тижорат банкларида консолидациялашган молиявий ҳисоботларини аудиторлик текширувини амалга ошириш ва халқаро аудит стандартлари асосида аудиторлик ҳисоботини тузиш амалиёти кўриб чиқилган ва таҳлил қилинган. Банкларда аудит амалиётида ташқи аудитор томонидан аудитнинг халқаро стандартларини қўллаш масаласи, АХСни жорий этишда унинг ўзига хос жиҳатлари ва аудиторлик амалларини ташкил этиш тартиби ва уни такомиллаштириш бўйича амалий таклифлар берилган
консолидациялашган молиявий ҳисобот аудити
TIKUV BUYUMLARI ISHLAB CHIQARISH KORXONALARINI ISHCHI XODIMLARNI O‘QITISH ORQALI RIVOJLANTIRISH YO‘LLARI
Ushbu maqola O‘zbekiston tikuv buyumlari ishlab chiqarish korxonalarida ishchi xodimlarni o‘qitish tizimini kompleks o‘rganish, mavjud muammolarni aniqlash va uni takomillashtirish bo‘yicha munosib takliflar ishlab chiqishga bag‘ishlangan. Tadqiqotning ilmiy yangiligi shundan iboratki, O‘zbekiston tikuv buyumlari ishlab chiqarish korxonalari kontekstida ishchi xodimlarni o‘qitish tizimining holati kompleks tahlil qilingan, tajribalar o’tkazilgan, xalqaro va mahalliy tajribalarni uyg‘unlashtirgan holda amaliy takliflar tizimi ishlab chiqilgan. Maqolada taklif etilgan yondashuvlarni tikuv buyumlari ishlab chiqarish korxonalari rahbarlari, HR menejerlari, soha yuzasidan oliy ta’lim beruvchi o‘qituvchilar o‘qitish dasturlarini optimallashtirish, investitsion qarorlar qabul qilish va korxonalarning raqobatbardoshlik darajasini oshirishda material sifatida qo‘llashlari mumkin
BILIMNI SERTIFIKATLASHGA ASOSLANGAN OLIY TA’LIM TIZIMI
Mаqоlаdа hоzirgi zаmоn оliу tа’limidаgi аsоsiу qiуinсhiliklаr kо‘rib сhiqilib, ulаrni hаl qilish uсhun sеrtifikаtlаshgа аsоslаngаn уаngi о‘quv уоndаshuv tаklif еtilаdi. Undа sun’iу intеllеkt vа rаqаmli tеxnоlоgiуаlаrning tеz rivоjlаnishi shаrоitidа аn’аnаviу tа’lim uslublаrining уеtаrli еmаsligi mаsаlаsi о‘rgаnilаdi. Tаklif еtilауоtgаn уоndаshuv tаlаbаlаrning mustаqil rаvishdа о‘qish imkоniуаtlаrini kеngауtirishgа, оliуgоhlаr о‘rtаsidа sоg‘lоm bеllаshuvni rivоjlаntirishgа vа tа’lim sifаtini уаxshilаshgа qаrаtilgаn
Mualliflik huquqi (c) 2025 https://creativecommons.org/licenses/by/4.0
YASHIL IQTISODIYOTDA ESG TAMOYILLARINI JORIY ETISHNING DOLZARBLIGI
Global iqlim o‘zgarishlari, havo haroratining ko‘tarilishi, Orol dengizining qurishi, cho‘llanish, salbiy meteorologik jarayonlarning takrorlanishi, yer hamda suv resurslaridan oqilona foydalanish, biologik xilma-xillikning qisqarishi, o‘simlik va hayvonot dunyosi genofondining yomonlashuvi, ko‘p miqdordagi sanoat va maishiy chiqindilarning ko‘payib borishi mintaqaviy ekologik muammolarning kundan-kunga chuqurlashib borayotganligidan dalolat bermoqda. Mamlakatda ekologik xavfsizlikni ta’minlash, yuzaga kelayotgan ekologik muammolarni izchillik bilan hal etish hamda iqtisodiy taraqqiyotni ta’minlashda jamiyatning barcha kuchlarini birlashtirishga yo‘naltirilgan davlat siyosatini ishlab chiqish va amalga oshirishdan iboratdir.
CHORVACHILIK TARMOG‘I SAMARADORLIGINI BAHOLASHDA STATISTIK TAHLILNING IQTISODIY AHAMIYATI
Ushbu maqolada chorvachilik tarmog‘i samaradorligini baholashda statistik tahlilning o‘rni va ahamiyati iqtisodiy yondashuvlar asosida tadqiq etiladi. Tahlilda dinamik qatorlar, variatsion ko‘rsatkichlar, korrelyatsion-regression modellari va hududiy taqqoslash usullari qo‘llanib, ishlab chiqarish hajmi, mahsuldorlik darajasi hamda resurslardan foydalanish samaradorligini aniqlovchi omillar o‘rganiladi. Tadqiqot natijalari statistik yondashuv chorvachilikda real holatni aniq baholash, ichki zaxiralarni aniqlash va boshqaruv qarorlarining iqtisodiy asoslanganligini kuchaytirishda muhim ahamiyat kasb etishini ko‘rsatadi
РАҚАМЛИ ИҚТИСОДИЁТДА ФРАНЧАЙЗИНГ: РИВОЖЛАНГАН МАМЛАКАТЛАР ТАЖРИБАСИ
Иқтисодиётнинг рақамли трансформацияси шароитида франчайзинг масштабланадиган ва барқарор бизнес модели сифатида янги стратегик аҳамият касб этмоқда. Ушбу мақолада Франция, Италия ва Германия мисолида франчайзинг ривожланишининг қиёсий таҳлили келтирилган. Тадқиқот институционал ва ҳуқуқий асослар, иқтисодий кўрсаткичлар, рақамли етишганлик даражаси ҳамда бизнес-модельларнинг трансформациясига алоҳида эътибор қаратган. Хулосалар шуни кўрсатадики, рақамлилашув франчайзинг тармоқларининг самарадорлигини оширади, кичик ва ўрта бизнесни қўллаб-қувватлашни чуқурлаштиради ва интеллектуал мулк ҳуқуқларини ҳимоя қилишни мустаҳкамлайди
РАҚАМЛИ ЭРАДА ДИСТРИБЬЮТОРЛАРНИНГ МАРКЕТИНГ ФАОЛИЯТИНИ ОШИРИШ МАҚСАДИДА АССОРТИМЕНТ СТРАТЕГИЯСИНИ ОПТИМИЗАЦИЯ ҚИЛИШ
Мазкур мақолада маҳсулот ассортиментини стратегик жиҳатдан оптимизация қилиш орқали дистрибьютор компанияларнинг маркетинг самарадорлигини ошириш таҳлил қилинади. Анъанавий, интуитив асосдаги танловдан сунъий интеллект, POS маълумотлари ва прогностик таҳлилий воситалар билан қўллаб-қувватланган маълумотларга асосланган портфель бошқарувига ўтиш таъкидланади. Тадқиқот ассортиментнинг релевантлиги фойдалилик, чакана ҳамкорлар қониқиши ва бозор рақобатбардошлигига қандай таъсир кўрсатишини кўрсатади, бу хусусан Ўзбекистон каби ривожланаётган бозорлар учун муҳимдир. Дистрибьюторларни рақамли имкониятлар билан қўллаб-қувватланадиган ассортимент стратегияларини жорий қилишда қўлланиладиган босқичма-босқич амалга ошириш тузилмаси таклиф этилади, бу барқарор тижорий ўсишни таъминлайди.
SHAXS RIVOJLANISHIDA AXBOROT TEXNOLOGIYALARINING DIDAKTIK AHAMIYATI
Ushbu maqola o‘spirinlik davrida axborot texnologiyalarining shaxs rivojlanishidagi didaktik ahamiyati va pedagogik muammolarini keng qamrovda tahlil qiladi. Maqolada axborot texnologiyalarining o‘quv jarayoniga integratsiyasi orqali o‘spirinlarning kognitiv, ijtimoiy va emotsional rivojlanishiga qanday ta'sir ko‘rsatishi ko‘rib chiqiladi. Ushbu maqolaning kirish qismida o‘spirinlik davrining xususiyatlari va zamonaviy texnologiyalar kontekstida yuzaga kelayotgan yangi pedagogik talablar bayon etilgan. Adabiyotlar tahlilida nazariy va empirik tadqiqotlar asosida axborot texnologiyalari pedagogik samaradorligi va xavf-xatarlarini ko‘rib chiquvchi manbalar muhokama qilingan. Asosiy qismda axborot texnologiyalarining o‘quv-didaktik jarayonlarda qo‘llanilish usullari, o‘qituvchi hamda muhitning roli, o‘spirinlarning individual o‘ziga xosliklarini inobatga olgan differensiyalashgan yondashuvlar va baholash tizimlari taklif etiladi.
SUGʻURTA SHARTNOMASI BOʻYICHA XIZMAT KOʻRSATISH MARJASI VA UNDA QAYTA SUGʻURTANING ULUSHINI HISOBGA OLISH
Ushbu maqolada sugʻurta tashkilotlarida shartnoma boʻyicha xizmat koʻrsatish marjasi va unda qayta sugʻurtaning ulushini hisobga olish masalalari bayon qilingan. Xususan, buxgalteriya hisobi maqsadlarida moliyaviy hisobotning xalqaro standartlariga muvofiq sugʻurta zaxiralari, oʻz navbatida sugʻurta shartnomasi boʻyicha xizmat koʻrsatish marjasi tasniflangan, tegishli ishchi schyotlarda hisobga olish tartibi yoritib berilgan va shu asosda algoritm ishlab chiqilgan holda xulosalar shakllantirilgan
shartnoma boʻyicha xizmat koʻrsatish marjasi
turli xil javobgarliklar boʻyicha zaxiralar
ENERGETIKA TA’MINOTI TIZIMIDAGI RISKLARNI BAHOLASH
Ushbu maqolada energetika ta’minoti tizimining samaradorligi va barqarorligini ta’minlash masalalari, elektr energiyasini uzatish jarayonida yuzaga keladigan texnik yo‘qotishlar, shuningdek, energetika xavfsizligiga ta’sir etuvchi mahalliy va xalqaro risk omillari o‘rganilgan. Energetika xavfsizligi indeksining asosiy tarkibiy qismlari tahlil qilinib, energetika tizimidagi texnik, iqtisodiy va ekologik risklar tasniflangan. Tadqiqot natijalarida energetika ta’minoti tizimida risklarni kompleks boshqarish va uzatishdagi yo‘qotishlarni kamaytirish energiya xavfsizligini ta’minlashning muhim sharti ekanligi ko‘rsatilgan
XO‘JALIK SUBYEKTLARINING TASHQI IQTISODIY FAOLIYATI HISOBLASHUV MUOMALALARI TASNIFI
Ushbu maqolada tashqi iqtisodiy faoliyat bo‘yicha hisoblashuvlar turli mamlakatlar hududida joylashgan davlatlar, fuqarolar o‘rtasida tashqi iqtisodiy faoliyatni amalga oshirishda vujudga keladigan moliya talabnomalari va majburiyatlari bo‘yicha to‘lovlarni tashkil etish va nazorat qilish tizimidan foydalanish jarayonlariga alohida e’tibor qaratilgan
SFERIK TO‘SIQLI BIR BOG‘LAMLI VA IKKI BOG‘LAMLI G‘OVAK ELASTIK SOHALARDA NOSTATSIONAR KO‘NDALANG TO‘LQINLI JARAYONLARNI MODELLASHTIRISH METODIKASI
Ushbu maqolada sferik to‘siqni o‘z ichiga olgan g‘ovak-elastik muhitda statsionar bo‘lmagan ko‘ndalang to‘lqin jarayonlarini matematik va sonli modellashtirish metodologiyasi taqdim etilgan. Sodda va ikki tomonlama bog‘langan domenlar ko‘rib chiqiladi, bu domenning ichki tuzilishining to‘lqin tarqalishi va yoyilishiga ta’sirini hisobga oladi. Tadqiqot Biotning g‘ovak-elastiklikning chiziqli nazariyasiga asoslangan. Harakat tenglamalari uchun chegara qiymati va boshlang‘ich chegara qiymati masalalari tuzilgan, sharsimon to‘siq chegarasida konjugatsiya shartlari shakllantirilgan va ularning sonli yechimi uchun samarali usullar taklif qilingan. Olingan natijalar geofizika, g‘ovak muhit akustikasi va muhandislik mexanikasidagi muammolar uchun amaliy ahamiyatga ega
O‘ZBEKISTON IQTISODIYOTIGA XORIJIY INVESTITSIYALARNI JALB QILISHNING MINTAQAVIY JIHATLARI
O‘zbekistonda yirik miqyosdagi xorijiy kapitalni jalb qilish ustuvor vazifaga aylangan. Mamlakatda asosiy kapitalga investitsiyalar, jumladan, to‘g‘ridan-to‘g‘ri xorijiy investitsiyalar (TTXI) sezilarli darajada oshdi. Muallif xorijiy investitsiyalar ishtirokidagi korxonalarning taqsimlanish tendensiyalarini va ularning O‘zbekiston hududlarining eksport va import faoliyatiga qo‘shgan hissasini o‘rganadi. Mintaqaviy tafovutlar aniqlangan va xorijiy kapitalni jalb qilishni boshqarishni takomillashtirish choralari taklif qilingan
to‘g‘ridan-to‘g‘ri xorijiy investitsiyalar (TTXI)
xorijiy kapital ishtirokidagi korxonalar (XKIK)
PEDAGOGIKA TEXNIKUMLARIDA “TEACHING FACTORY” ELEMENTLARINI JORIY ETISH: O‘QUV-BILISH FAOLIYATINI AMALIYOTGA YAQINLASHTIRISH TAJRIBASI
Maqolada pedagogika texnikumlarida o‘quv-bilish faoliyatini amaliyotga yaqinlashtirish maqsadida “Teaching Factory” elementlarini joriy etish tajribasi tahlil qilindi. Tadqiqot 5 texnikumda 12 hafta davomida olib borilib, 60 nafar o‘quvchi ishtirok etdi. Eksperimental guruhda mini-loyiha, demo-dars, real buyurtmaga asoslangan topshiriqlar va portfel baholash kabi komponentlar joriy qilindi. Natijalar kreativ fikrlash, muammoni hal qilish, jamoaviy hamkorlik, raqamli savodxonlik va refleksiya kompetensiyalarida 24–31 foiz o‘sishni ko‘rsatdi. SPSS tahlilida p<0.001 va Cohen’s d yuqori qiymatlar modelning ta’sirchanligini tasdiqladi. Olinan xulosalar Teaching Factory modelini pedagogika texnikumlari uchun samarali o‘quv texnologiyasi sifatida joriy etish zarurligini ko‘rsatadi.
INVESTITSIYA MUHITI JOZIBADORLIGIDA SOLIQ SIYOSATINING O‘RNI
Mazkur maqolada investitsiya muhiti jozibadorligini ta’minlashda soliq siyosatining tutgan o‘rni va ahamiyati ilmiy-nazariy hamda amaliy jihatdan tahlil qilinadi. Soliq tizimining barqarorligi, shaffofligi, soliq yukining darajasi va soliq imtiyozlarining investitsiya faolligiga ta’siri o‘rganiladi. Shuningdek, investorlar qaror qabul qilish jarayonida soliq siyosatining rag‘batlantiruvchi mexanizmlaridan foydalanish imkoniyatlari yoritib beriladi. O‘zbekiston Respublikasida so‘nggi yillarda amalga oshirilayotgan soliq islohotlarining investitsiya muhitini yaxshilashdagi roli tahlil qilinib, soliq siyosatini takomillashtirish orqali investitsiyalarni jalb etish samaradorligini oshirish bo‘yicha ilmiy-amaliy xulosalar va takliflar ishlab chiqiladi.
SAVDO TIZIMINI BARQAROR RIVOJLANTIRISHDA ELEKTRON TIJORATNING O‘RNI
Maqolada O‘zbekistonda elektron tijoratning o‘rni va savdo xizmatlarini rivojlantirishda elektron tijoratning ahamiyati tahlil qilinib, rivojlangan mamlakatlar tajribasidan foydalanishning dolzarbligi, shuningdek, elektron tijoratni rivojlantirishda uchrayotgan muammolar va ularning yechimlari ko‘rib chiqilgan